Diari Oficial de la Generalitat Valenciana


Sumari del DOGV 2051, del 22-06-1993 (1993/828405)

RESOLUCIÓ de 30 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual número 4 del Pla General d'Ordenació Urbana de Calp, relativa al canvi de qualificació i aprofitament d'una porció d'una illa de sòl urbà.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2051

Data del DOGV
:   22-06-1993

Secció del DOGV
:   ALTRES DISPOSICIONS

Número del document
:   1993/828405


Data del document
:   30-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 d'abril de 1993, del Conseller d'Obres Públiques, Urbanisme i Transports, per la qual aprova definitivament la modificació puntual número 4 del Pla General d'Ordenació Urbana de Calp, relativa al canvi de qualificació i aprofitament d'una porció d'una illa de sòl urbà.  
El Conseller d'Obres Públiques, Urbanisme i Transports, el 30 d'abril de 1993, va adoptar la resolució que tot seguit es transcriu:  
«Vista la modificació puntual número 4 del Pla General d'Ordenació Urbana de Calp (Alacant), i tenint en compte els següents  
Antecedents de fet  
Primer  
L?Ajuntament de Calp, en la sessió plenària de l'1 d'octubre de 1992, va acordar-ne l'aprovació provisional, després de complir els tràmits d'aprovació inicial, el 4 de juny de 1992, i d'exposició pública, mitjançant anuncis apareguts en el Butlletí Oficial de la Província, número 176, de 3 d'agost de 1992, i en el diari Informació, el 24 de juliol de 1992, sense que s'hi haja presentat cap al·legació.  
Segon  
La documentació està integrada per memòria, estudis complementaris, plànols d'ordenació i informació i normes urbanístiques.  
Tercer  
L?objecte d'aquesta modificació és el canvi de qualificació i aprofitament d'una porció d'una illa de sòl urbà, actualment d'ús residencial, per a fer possible situar en aquesta una residència de la tercera edat en cooperació amb la Conselleria de Treball i Afers Socials.  
La normativa aplicable en l'actualitat és:  
- Parcel·la mínima: 800 m2.  
- Ocupació màxima: 20%.  
- Edificabilitat: 0,3 m2/m2.  
- Altura màxima: 7 m (2 plantes).  
- Reculades a límits 5 m.  
- Condicions estètiques: lliure.  
- Usos: RS, CU, AD, SA, 2, 3, 4, 5 CO 1, 2, 4, 5, ES, RC, CP, CI, VA.  
I la proposta de modificació:  
- Parcel·la mínima: 800 m2.  
- Ocupació màxima: 50%.  
- Edificabilitat: 1 m2/m2.  
- Altura màxima: 7 m (2 plantes).  
- Reculades a límits 5 m.  
- Condicions estètiques: lliure.  
- Usos: públic assistencial.  
Quart  
La Comissió Territorial d'Urbanisme d'Alacant, en la sessió celebrada el dia 2 d'abril de 1993, va acordar emetre un informe favorable sobre la modificació puntual proposada, i elevar-la al conseller d'Obres Públiques, Urbanisme i Transports per a l'aprovació definitiva.  
Consideracions tècnico-jurídiques  
Primera  
La tramitació s'estima correcta d'acord amb el que estableix en l'article 114, per remissió del 128.1, del text refós de 1992 i els articles del 125 a 130 del Reglament de Planejament, per remissió del 161.1 del mateix text legal.  
Segon  
La documentació s'estima completa de conformitat amb l'article 72.4 del text refós de 1992 i els articles del 37 al 42 del Reglament de Planejament, tenint en compte l'objecte i l'abast de la modificació plantejada.  
Tercera  
El contingut d'aquesta modificació s'estima tècnicament admissible, ja que l'increment de volum produït, de 0,3 m2/m2 a 1,00 m2/m2, es destinarà a ús assistencial, en la forma de residència d'ancians, per la qual cosa no cal incrementar les zones verdes, segons l'esmentat augment d'edificabilitat.  
Quarta  
El Conseller d'Obres Públiques, Urbanisme i Transports és l?òrgan competent per a l'aprovació definitiva del planejament general i les seues modificacions, dels municipis costaners la població estacional resident de fet dels quals supere els 50.000 habitants o els puga superar en el seu desenvolupament, de conformitat amb l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana, en relació amb l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, amb l?informe previ de la Comissió Territorial d'Urbanisme de conformitat amb l'article 15.2 de l?esmentat Reglament dels òrgans Urbanístics de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, resolc:  
Aprovar definitivament la modificació puntual número 4 del Pla General d'Ordenació Urbana de Calp, relativa al canvi de qualificació i aprofitament d'una porció d'una illa de sòl urbà.»  
Contra aquesta resolució, que exhaureix la via administrativa, es podrà interposar recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l?endemà de la notificació d'aquesta.  
Per a la interposició de l?esmentat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot açò de conformitat amb el que estableixen en els articles 57.2.f) i 58 de la Llei reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga interposar qualsevol altre recurs que estime oportú.  
València, 30 d'abril de 1993.- El Conseller d'Obres Públiques Urbanisme i Transports: Eugenio Burriel de Orueta.